CELEX: 32011R0555
Language: mt
Date: 2011-06-06 00:00:00
Title: Regolament tal-Kunsill (UE) Nru 555/2011 tas- 6 ta’ Ġunju 2011 li jemenda l-Anness I tar-Regolament (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni

9.6.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 150/3
               
            REGOLAMENT TAL-KUNSILL (UE) Nru 555/2011
      tas-6 ta’ Ġunju 2011
      li jemenda l-Anness I tar-Regolament (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 31 tiegħu,
      Wara li kkunsidra l-proposta mill-Kummissjoni Ewropea,
      Billi:
      
                  (1)
               
               
                  Ir-Regolament tal-Kunsill (KE) Nru 179/2009 tal-5 ta’ Marzu 2009 li jemenda l-Anness I tar-Regolament (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni (1) issospenda kompletament, għall-perjodu ta’ sentejn, id-dazji awtonomi tat-Tariffa Doganali Komuni għal ċerti moniters suwed u bojod u ċerti moniters tal-kulur li jużaw it-teknoloġija tal-kristalli likwidi u li jaqgħu taħt il-kodiċijiet 8528 59 10 u 8528 59 90 tan-Nomenklatura Magħuda (NM).
               
            
                  (2)
               
               
                  Minħabba raġunijiet ta’ politika ekonomika u industrijali, huwa fl-interess tal-Unjoni li testendi s-sospensjoni tad-dazji awtonomi previsti fir-Regolament (KE) Nru 179/2009 għall-perjodu ta’ sitt xhur li jibda mill-1 ta’ Jannar 2011.
               
            
                  (3)
               
               
                  Wara ristrutturar tal-intestatura NM 8528, il-moniters ikkonċernati issa huma koperti mill-kodiċijiet MN 8528 59 10 u 8528 59 40. Is-sospensjonijiet tariffarji previsti f’dan ir-Regolament għandhom għalhekk jikkonċernaw dawk il-kodiċijiet NM.
               
            
                  (4)
               
               
                  Ir-Regolament tal-Kunsill (KEE) Nru 2658/87 (2) għandu għalhekk jiġi emendat kif meħtieġ.
               
            
                  (5)
               
               
                  Is-sospensjonijiet previsti f’dan ir-Regolament huma estensjoni tas-sospensjonijiet previsti fir-Regolament (KE) Nru 179/2009 li skada fil-31 ta’ Diċembru 2010. Ladarba mhuwiex fl-interess tal-Unjoni li jkun hemm kwalunkwe interruzzjoni tat-trattament tariffarju tal-moniters koperti minn din is-sospensjoni, dan ir-Regolament għandu japplika mill-1 ta’ Jannar 2011,
               
            ADOTTA DAN IR-REGOLAMENT:
      Artikolu 1
      It-Tieni Parti fit-Taqsima XVI tal-Kapitolu 85 tal-Anness I tar-Regolament (KEE) Nru 2658/87 hija emendata kif gejja:
      
                  1.
               
               
                  it-test fil-kolonna 3 tal-kodiċi NM 8528 59 10 huwa mibdul b’dan li ġej:
                  “14 (*)
                  
                  
                     (*)  Id-dazju doganali sospiż b’mod awtonomu, sat-30 ta’ Ġunju 2011, għal moniters bojod u suwed jew monokromi oħrajn, li jużaw it-teknoloġija tal-kristalli likwidi, mgħammra b’konnettur Interface Viżiva Diġitali (DVI) jew b’konnettur VGA jew bit-tnejn li huma b’qies djagonali tal-iskrin li ma jaqbiżx 77,50 ċm (jiġifieri 30,5 pulzieri), b’aspett ta’ proporzjon ta’ 1:1, 4:3, 5:4 jew 16:10, b’riżoluzzjoni ta’ pixels li taqbeż 1,92 mega pixels, u b’dot pitch li ma taqbiżx 0,3 mm.(kodiċi TARIC 8528591010)”;"
						
               
            
                  2.
               
               
                  It-test fil-kolonna 3 tal-kodiċi NM 8528 59 40 huwa mibdul b’dan li ġej:
                  “14 (**)
                  
                  
                     (**)  Id-dazju doganali sospiż b’mod awtonomu, sat-30 ta’ Ġunju 2011 għal moniters tal-kulur, li jużaw it-teknoloġija tal-kristalli likwidi, b’qies djagonali tal-iskrin li ma jaqbiżx 55,9 cm (jiġifieri 22 pulzier), b’aspett tal-proporzjon ta’ 1:1, 4:3, 5:4 jew 16:10. (kodiċi TARIC 8528594040)”."
						
               
            Artikolu 2
      Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
      Għandu japplika mill-1 ta’ Jannar 2011.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fil-Lussemburgu, is-6 ta’ Ġunju 2011.
         
            
               Għall-Kunsill
            
            
               Il-President
            
            RÉTHELYI M.
         
      
      
         (1)  ĠU L 63, 7.3.2009, p. 1.
      
         (2)  ĠU L 256, 7.9.1987, p. 1.